section_heading: Napad
paragraph_text: U suradnji s KPH organizirao ju je Rade Končar, prativši neposredno tijek. Rukodovitelj akcije bio je zapovjednik udarnih skupina Ante Roje. Vješto skrivene ručne bombe donijele su Tonka Lukas i Neva Paić-Roje u jednu kuću koja se nalazila stotinjak metara od mjesta akcije. Izviđač iz udarne grupe stajao je na uglu ulice i čim bi opazio dolazak glazbara, trebao je hitro dojaviti bombašima. Zbog zakašnjelog javljanja prvog dana, akcija je odgođena za sutradan. Prema planu bombaši su trebali baciti bombe na tri različita mjesta među glazbu i satniju karabinjera koja ju je pratila iza. Bombaši su se trebali organizirano povući u trima pravcima.